Sziasztok!

**Film szakkörünk** mai kisfilmje a ***Sorsfordító*** című alkotás.

A történet egy autista és egy mozgássérült kisfiú fiktív történetét meséli el, klasszikus értelemben tehát nem számít oktatófilmnek, azonban egy érzékenyítő alkotás.

Ami egy mozgássérült ember számára a kerekesszék, egy vak ember számára a bot, az egy autista embernek az elfogadás. A vele kapcsolatba kerülő emberek tudása, nyitottsága, empátiája. Attól, hogy egy autista nem a megszokott módon viselkedik, még ugyanolyan vágyai és álmai lehetnek, mint bárki másnak. Egy autizmussal élő ember számára akkor akadálymentes a környezet, ha a társadalom akadálymentes.

A videó megtekintése után az alábbi kérdésekre várnám a válaszaitokat:

Milyen érzéseket váltott ki belőled a történet?

Mit jelent számodra az empátia?

Hallottál már az autizmusról?

Az Autizmus spektrumzavar egy nagyon különleges neurobiológiai fejlődési rendellenesség, mely látszólag teljesen egészséges gyermek kommunikációs képességében, nehezen alakuló vagy hiányzó társas kapcsolataiban, nem elfogadott viselkedési formában és stereotip cselekvéseiben nyilvánul meg. A spektrum szó arra utal, hogy a betegség nagyon széles skálán mozog. A gyenge minőségű és kevés társas kapcsolattal rendelkező, kicsit modoros, kiemelkedő IQ-val rendelkező betegektől (Asperger syndróma) egészen a nagyon súlyos, „nembeszélő”, nem kommunikáló, önagresszióra hajlamos betegekig.

A kisfilmet az alábbi linken éritek el:

https://www.youtube.com/watch?v=e2tAyyA3uok&ab\_channel=Sorsford%C3%ADt%C3%B3film

*Köszönöm munkátokat!*

*Laci b.*